Ąžuolpamūšės piliakalnis

**Ąžuolpamūšės piliakalnis su gyvenviete** arba **Dabužių piliakalnis** – piliakalnis ir gyvenvietė (unikalus objekto MC kodas 23834) Pasvalio rajono savivaldybės teritorijoje, prie Ąžuolpamūšės kaimo, Saločių seniūnija, 1,2&nbsp;km. į šiaurės vakarus nuo kelių Pasvalys - Biržai ir Via Baltica susikirtimo. 

1983 m. prie piliakalnio įkurtas skulptūrų ansamblis („Metraštininkas“, „Sėjėjas“, „Šokėjai“, „Nykštukai“ ir kt.), kurį įrengė liaudies meistrai, čia susirinkę į kūrybinę stovyklą.

## Piliakalnis

Piliakalnis įrengtas Tatulos ir Ūgės santakos kyšulio aukštumoje. Aikštelė pailga, orientuota rytų-vakarų kryptimi, 60 x 36 m dydžio, jos rytinę dalį juosia 2 pylimai. Vidinis pylimas 45 m ilgio, 3,5 m aukščio, išorinis - 50 m ilgio ir 1,3 m aukščio. Aikštelės vakarinę dalį nuplovė Tatula. Į rytus nuo piliakalnio buvo gyvenvietė. Rasta lipdytinės grublėtu paviršiumi keramikos. II tūkstantmečio pradžioje ant piliakalnio stovėjo žiemgalių pilis. Į rytus ir pietvakarius nuo piliakalnio, 0,7 ha plote yra papėdės gyvenvietė, kurioje aptikta grublėtos keramikos, perdegusių akmenų. 

## Tyrimai

2001 m. Gintautas Zabiela ištyrė piliakalnio aikštelės pietinį kraštą bei šiaurės vakarų ožnugarį, iš viso 107 m². Aptiktas 50-130&nbsp;cm storio kultūrinis sluoksnis su iš akmenų krautų krosnių vietomis, židiniu, stulpavietėmis, geležinio įmovinio ietigalio dalimi, ylomis, žalvariniais: kabučiu, smeigtukų dalimis, grandelėmis, sidabrine viela, grublėta ir lygia keramika, gyvulių kaulais. Nustatyta, kad šiaurės vakarų krašte irgi buvo pylimas, kurio įtvirtinimus sudarė įkasti, akmenimis apkrauti 50&nbsp;cm skersmens stulpai.

Piliakalnis datuojamas IX a. – XIII a. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 1,2 ha, fizinio apsaugos zonos pozonio plotas 21000 m².

## Nuotraukos

Vaizdas:2011 04 24Ažuolpamūšis20.JPG|Rodyklė prie kelio Pasvalys–Ryga
Vaizdas:2011 04 24Ažuolpamūšis18.JPG|Parko schema
Vaizdas:2011 04 24Ažuolpamūšis01.JPG|Piliakalnis nuo aukštumos
Vaizdas:2011 04 24Ažuolpamūšis02Tatula.JPG|Tatula prie piliakalnio
Vaizdas:2011 04 24Ažuolpamūšis03Ugė.JPG|Ūgė piliakalnio papėdėje
Vaizdas:2011 04 24Ažuolpamūšis09Ugė.JPG|Ūgė piliakalnio papėdėje
Vaizdas:2011 04 24Ažuolpamūšis06.JPG|Piliakalnio aikštelė
Vaizdas:Azuolpamuses piliakalnis nuo Uges upelio (pietu puses).jpg|Azuolpamūšės piliakalnis nuo Ugės upelio (pietų pusės)
Vaizdas:Azuolpamuses piliakalnis nuo vakarines keteros.jpg|Azuolpamūšės piliakalnis nuo vakarinės keteros
Vaizdas:Azuolpamuses piliakalnis nuo siaures puses.jpg|Azuolpamūšės piliakalnis nuo šiaurės pusės
Vaizdas:Azuolpamuses piliakalnio aikstele is vakaru puses.jpg|Ąžuolpamūšės piliakalnio aikštelė iš vakarų pusės
Vaizdas:Azuolpamuses piliakalnio aikstele is rytu puses.jpg|Ązuolpamūšės piliakalnio aikštelė iš rytų pusės
Vaizdas:Azuolpamuses piliakalnis nuo rytinio pylimo.jpg|Ąžuolpamūšės piliakalnis nuo rytinio pylimo
Vaizdas:Azuolpamuses piliakalnis is vakaru puses arti.jpg|Ąžuolpamūšės piliakalnis iš vakarų pusės
Vaizdas:Azuolpamuses piliakalnis is vakaru puses.jpg|Ąžuolpamūšės piliakalnis iš vakarų pusės
Vaizdas:Azuolpamuses piliakalnis is siaures vakaru puses.jpg|Ąžuolpamūšės piliakalnis iš šiaurės vakarų pusės
Vaizdas:Azuolpamuses piliakalnis is pietryciu puses.jpg|Ąžuolpamūšės piliakalnis iš pietryčių pusės
Vaizdas:Azuolpamuses piliakalnio valstybes paminklo zenklas.jpg|Ąžuolpamūšės piliakalnio valstybės paminklo ženklas
Vaizdas:Azuolpamuses piliakalnio schema.jpg|Ąžuolpamūšės piliakalnio schema
Vaizdas:Azuolpamuses piliakalnio informacine lenta1.jpg|Ąžuolpamūšės piliakalnio informacinė lenta
Vaizdas:Azuolpamuses piliakalnio aikstele is siaures rytu puses.jpg|Ąžuolpamūšės piliakalnis iš šiaurės rytų pusės
Vaizdas:Azuolapamuses piliakalnio vakarine aiskteles dalis.JPG|Ąžuolpamūšės piliakalnio aikštelės vakarinė dalis


## Šaltiniai

* Lietuvos TSR archeologijos atlasas. V. 1975. t.2
* Lietuvos TSR kultūros paminklų sąrašas, V., 1973, p.&nbsp;155
* Kultūros paminklų enciklopedija. V. 1998.

## Nuorodos
* Lietuvos piliakalniai. Ąžuolpamūšė
* Hillforts.eu atvirųjų duomenų ištekliai